Hora (Bóšicy)

Hora ( Guhra) je hornjołužiska wjeska w sakskim wokrjesu Budyšin, kotraž słuša wot lěta 1936 k Bóšicam. 

 Geografija 
mini|left|Napohlad wjeski ze zapada (ze směra Jaseńcy)
Hora nadeńdźe so w Hornjołužiskich honach při juhowuchodnej kromje katolskeho serbskeho kraja. Susodne wjeski su Bóšicy na sewjeru, Nowy Łusč a Wutołčicy na juhowuchodźe, Nowa Jaseńca a Łusč na juhozapadźe kaž tež Jaseńca na sewjerozapadźe. Wuchodnje Hory nadeńdu so wětřikowy park, něhdyša hlinowa jama a Wětrowska deponija.

Při křižowanišću Wutołčanskeho puća z dróhu, wjedźacej k deponiji, steji wopomnjenski kamjeń za Jakuba Nowaka-Horjanskeho.

 Ležownostne mjena 
Arnošt Muka je slědowace ležownostne mjena w swojej Statistice zapisał: Syporšća, Lada, Brězynki, Parjeńcy.

 Stawizny 
Wjeska naspomni so prěni raz w lěće 1312 jako knježe sydło wěsteho Ticzko de Gor. a steješe tež w slědowacych lětstotkach zwjetša pod ležownostnym knjejstwom ryćerkubła.

 Wobydlerstwo 
W lěće 1925 měješe Hora 82 katolskich a 44 ewangelskich wobydlerjow. Katolscy přisłušachu Chróšćanskej a ewangelscy Njeswačanskej wosadźe. Po Mukowej statistice rěčachu w lěće 1884/85 wot 111 wobydlerjow 109 serbsce.

 Wosobiny 
 Jakub Žur (1821–87) – farar, narodny a socialny prócowar
 Jakub Nowak-Horjanski (1864–1938) – farar, domiznowědnik, spisowaćel
 Jurij Rjeda (1881–1951) – katolski farar w Kamjencu

 Wobrazarnja 

 Hlej tež 
 Kulturne pomniki na Horje

 Žórła 

 Wotkaz 

Kategorija:Bóšicy
Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Sydlišćo w serbskim sydlenskim rumje
Kategorija:Prěnje naspomnjenje 1312
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1936